English: Thank you for the series of questions. Perhaps I can start with the end, just to deal with that quickly. It is £1 million for each of the major condition plans, and how that money is used is decided by the implementation group. So, there's a range of people from the health service who are involved. It's often a medical director or chief executive of a local health board or trust who is involved in chairing those bodies, but they involve a range of different people from different parts of the health service and the third sector, which, as I said earlier, is an important strength. They will then decide on a set number of priorities and what to put into each area. So, the Government doesn't tell them, 'This is what you must now do with the money.' It is for that group to decide, 'What can we do with this sum of money to improve this service area, and what do we think are the real priorities within that?' That's actually been really welcomed by people from the service and outside - the lobby, the interest and the third sector groups: having a sum of money to make a real difference. As I said earlier, in my statement, about those plans, this goes back to your point about how much is shared, because I'm actually really encouraged in the read-across about the amount of joint work that has taken place quite quickly since the money was there - so, the points that I made about the areas of joint work between neurological conditions and stroke, and the point about cardiovascular risk assessment on shared work there as well. So, we've actually seen people coming together to talk to each other about how to use their money in a joined-up manner, and that's actually really encouraging. It's also brought together a range of different people in the third sector in new alliances as well. For example, there is a new cardiovascular alliance between a range of different charities involved and engaged in the same sort of area of work, and that's really encouraging for us. It probably means that they've got a bigger voice as a result, but it's also more useful for the Government to engage them as a group, coming together with unified priorities. So, I think that's been really encouraging too. But the work is still relatively new, so the point about understanding what they want to do, how they inform themselves about priorities, getting on and doing, and being able to evaluate that, is actually still in train, so it will be somewhere into the next part of the year when we'll be able to evaluate what impact that has had. But, in allocating that money, we have to accept that, in doing that, the money may not always produce the desired outcomes that we want it to. But, I think that in a range of those we'll see real gains being made, and I think perhaps the best example of that is the community cardiology, rolled out initially in Abertawe Bro Morgannwg, in the Swansea area, and now being rolled out across the country. Because there's real evidence that if you shift services into the community, it provides a real benefit to the patient, to the citizen as well, and it's actually investing in primary care in that sense too. Secondary care for this has been very positive about it in the Swansea area, because they recognise that it really has shifted people in their area to where they could be seen, it's released pressure on them, the waiting times are now reducing in secondary care as a result, and they're seeing people as consultants that they recognise they really need to see. So, it's a really good example of the progress we want to make. And I guess I'll try to deal with your points now about co-production and integration, because it isn't just about the third sector, it is about the citizen, which is part of the ambition for the future of healthcare in Wales, not just in the delivery plans. It's about making sure there's a changed relationship between the citizen and the health professional, about making sure that that conversation is also matched up by a broader integration of services as well - so, the shift between primary and secondary care that we have talked about since the start of this place - and about making sure there's more evidence that that happens, with community cardiology being one example where it has happened. But, equally, that integration with other areas of service as well, so not just primary and secondary care, not just social services, but with colleagues in education and housing too, and recognising the role this has to play in improving a range of different areas. And I think perhaps, on rehabilitation, there's a really good example where the role of housing is really important too, about getting people into their own home more quickly, and what that means then for the joining up of different services, and actually the different professionals that need to be engaged with that. That's really important, for example, with stroke care, moving forward, in the next iteration of the plan, and understanding the updated advice and guidance that the Royal College of Physicians has produced, with a heavy emphasis on getting people into their own home more quickly for the rehabilitation to commence. So, there are really important drivers that take place that each implementation group needs to take account of. So, I want to finish by saying that, on the points you make about outcomes, recruitment and workforce issues, we certainly recognise that each of the delivery plans have been helpful in this way, in highlighting areas where we need to do better, where there's a real deficit, where there's evidence about what that means, but also what improvement can look like. So, this lunch time I was able to point out that having a multidisciplinary team approach for interstitial lung disease had been really positive in reducing waiting times for people, from something like 18 weeks down to two weeks. That's been driven by the way that the implementation group has worked together, so there is a better experience, and there are now better outcomes for people as well. So, there are good reasons to be positive, as well as to say that we should not be complacent. Actually, this approach means that we should not be complacent because we have a range of different people who are involved and engaged in the work that we're doing.
Welsh: Diolch i chi am y gyfres o gwestiynau. Efallai y gallaf ddechrau gyda'r diwedd, dim ond i ddelio â hynny yn gyflym. Mae'n £1 miliwn ar gyfer pob un o'r prif gynlluniau cyflwr, ac mae sut y caiff yr arian hwnnw ei ddefnyddio yn cael ei benderfynu gan y grŵp gweithredu. Felly, mae amrywiaeth o bobl o'r gwasanaeth iechyd yn ymwneud â hynny. Yn aml, cyfarwyddwr meddygol neu brif weithredwr bwrdd iechyd lleol neu ymddiriedolaeth sy'n cadeirio'r cyrff hynny, ond maent yn cynnwys amrywiaeth o wahanol bobl o wahanol rannau o'r gwasanaeth iechyd a'r trydydd sector, sydd, fel y dywedais yn gynharach, yn gryfder pwysig. Byddant wedyn yn penderfynu ar nifer penodol o flaenoriaethau a beth i'w roi i mewn i bob maes. Felly, nid yw'r Llywodraeth yn dweud wrthynt, 'Dyma beth sy'n rhaid i chi ei wneud gyda'r arian hwn.' Mae'n fater i'r grŵp hwnnw benderfynu, 'Beth allwn ni ei wneud gyda'r swm hwn o arian i wella'r maes gwasanaeth hwn, a beth yr ydym ni'n credu yw'r blaenoriaethau go iawn o fewn hynny?' Mae hynny wedi'i groesawu mewn gwirionedd gan bobl yn y gwasanaeth a'r tu allan - y lobi, y grwpiau diddordeb a thrydydd sector: cael swm o arian i wneud gwahaniaeth go iawn. Fel y dywedais yn gynharach, yn fy natganiad, am y cynlluniau hynny, mae hyn yn mynd yn ôl at eich pwynt ynghylch faint sy'n cael ei rannu, oherwydd fy mod i mewn gwirionedd wedi fy nghalonogi gan faint o waith ar y cyd sydd wedi digwydd yn eithaf cyflym ers i'r arian fod yno - felly, mae'r pwyntiau a wneuthum ynghylch y meysydd o waith ar y cyd rhwng cyflyrau niwrolegol a strôc, a'r pwynt am asesu risg cardiofasgwlaidd, ar waith a rennir yno hefyd. Felly, rydym wir wedi gweld pobl yn dod at ei gilydd i siarad â'i gilydd am sut i ddefnyddio eu harian mewn ffordd gydgysylltiedig, ac mae hynny'n wirioneddol galonogol. Mae hefyd wedi dwyn ynghyd ystod o wahanol bobl yn y trydydd sector mewn cynghreiriau newydd hefyd. Er enghraifft, ceir cynghrair cardiofasgwlaidd newydd rhwng amrywiaeth o wahanol elusennau sy'n ymwneud ag ac yn cymryd rhan yn yr un math o faes gwaith, ac mae hynny'n wirioneddol galonogol i ni. Mae'n golygu, mwy na thebyg, bod ganddynt fwy o lais o ganlyniad, ond mae hefyd yn fwy defnyddiol i'r Llywodraeth ymgysylltu â hwy fel grŵp, sy'n dod at ei gilydd â blaenoriaethau unedig. Felly, rwy'n meddwl bod hynny wedi bod yn galonogol iawn hefyd. Ond mae'r gwaith yn dal yn gymharol newydd, felly mae'r pwynt ynghylch deall yr hyn y maent am ei wneud, sut y maent yn hysbysu eu hunain am flaenoriaethau, bwrw ati a chyflawni, a bod yn gallu gwerthuso hynny, mewn gwirionedd yn dal i fod ar y gweill, felly ni fyddwn yn gallu gwerthuso pa effaith y mae wedi'i chael tan rywbryd yn ddiweddarach yn ystod y flwyddyn. Ond, wrth ddyrannu'r arian hwnnw, mae'n rhaid inni dderbyn, wrth wneud hynny, efallai na fydd yr arian bob amser yn esgor ar y canlyniadau dymunol yr ydym eisiau iddo eu cynhyrchu. Ond, rwy'n credu y byddwn yn gweld cynnydd go iawn yn cael ei wneud o ran amrywiaeth ohonynt, ac rwy'n meddwl efallai mai'r enghraifft orau o hynny yw'r gardioleg gymunedol, a gyflwynwyd i ddechrau yn Abertawe Bro Morgannwg, yn ardal Abertawe, ac sydd erbyn hyn yn cael ei chyflwyno ar draws y wlad. Oherwydd mae tystiolaeth wirioneddol bod budd gwirioneddol i'r claf o symud gwasanaethau i'r gymuned, ac i'r dinesydd hefyd, ac mae mewn gwirionedd yn buddsoddi mewn gofal sylfaenol yn hynny o beth hefyd. Mae gofal eilaidd ar gyfer hyn wedi bod yn gadarnhaol iawn yn ardal Abertawe, gan eu bod yn cydnabod ei fod wir wedi symud pobl yn eu hardal i fannau lle y gallant gael eu gweld, mae wedi rhyddhau pwysau arnynt, mae'r amseroedd aros bellach yn lleihau yn y maes gofal eilaidd o ganlyniad, ac mae meddygon ymgynghorol gweld pobl y maent yn cydnabod y mae gwir angen iddynt eu gweld. Felly, mae'n enghraifft dda iawn o'r cynnydd yr ydym yn awyddus i'w wneud. Ac rwy'n meddwl y byddaf yn ceisio delio â'ch pwyntiau yn awr ynghylch cyd-gynhyrchu ac integreiddio, oherwydd mae'n ymwneud â mwy na dim ond y trydydd sector, mae'n ymwneud â'r dinesydd, sy'n rhan o'r uchelgais ar gyfer dyfodol gofal iechyd yng Nghymru, nid dim ond yn y cynlluniau cyflawni. Mae'n ymwneud â sicrhau bod y berthynas rhwng y dinesydd a'r gweithiwr iechyd proffesiynol wedi newid, mae'n ymwneud â gwneud yn siŵr bod y trafodaethau hefyd yn cael eu hategu gan integreiddio gwasanaethau yn ehangach hefyd - felly, y newid rhwng gofal sylfaenol ac eilaidd yr ydym wedi siarad amdano ers sefydlu'r lle hwn - ac mae'n ymwneud â sicrhau bod mwy o dystiolaeth bod hynny'n digwydd, gyda chardioleg gymunedol yn un enghraifft o faes lle y mae wedi digwydd. Ond, yr un modd, integreiddio â meysydd eraill o wasanaeth hefyd, felly nid gofal sylfaenol ac eilaidd yn unig, nid gwasanaethau cymdeithasol yn unig, ond integreiddio â chydweithwyr mewn adrannau addysg a thai hefyd, a chydnabod y rhan sydd gan hyn i'w chwarae wrth wella ystod o wahanol feysydd. Ac rwy'n meddwl efallai, o ran adsefydlu, mae'n enghraifft dda iawn o'r swyddogaeth bwysig sydd gan tai hefyd, wrth gael pobl i mewn i'w cartrefi eu hunain yn gyflymach, a beth y mae hynny'n ei olygu wedyn ar gyfer uno gwahanol wasanaethau, ac mewn gwirionedd y gwahanol weithwyr proffesiynol y mae angen iddynt ymgysylltu â hynny. Mae hynny'n bwysig iawn, er enghraifft, gyda gofal strôc, wrth symud ymlaen, yn fersiwn nesaf y cynllun, a deall y cyngor a'r canllawiau wedi'u diweddaru a gynhyrchwyd gan Goleg Brenhinol y Meddygon, sy'n rhoi pwyslais trwm ar gael pobl i mewn i'w cartref eu hunain yn fwy cyflym er mwyn i'r broses adsefydlu gael dechrau. Felly, mae sbardunau pwysig iawn ar waith y mae angen i bob grŵp gweithredu eu hystyried. Felly, rwyf yn dymuno gorffen drwy ddweud, o ran y pwyntiau a wnewch am ganlyniadau, recriwtio a materion sy'n ymwneud â'r gweithlu, yn sicr rydym yn cydnabod bod pob un o'r cynlluniau cyflawni wedi bod yn ddefnyddiol yn y modd hwn, wrth amlygu meysydd lle y mae angen gwneud yn well, lle y mae diffyg go iawn, lle y mae tystiolaeth am yr hyn y mae hynny'n ei olygu, ac am sut y bydd y gwelliannau'n edrych hefyd. Felly, amser cinio, roeddwn yn gallu nodi bod cael tîm amlddisgyblaethol yn trin clefyd interstitaidd yr ysgyfaint yn gadarnhaol iawn o ran lleihau amseroedd aros i bobl, o rywbeth fel 18 wythnos i lawr at bythefnos. Mae hynny'n cael ei ysgogi gan y ffordd y mae'r grŵp gweithredu wedi gweithio gyda'i gilydd, felly ceir profiad gwell, ac erbyn hyn ceir canlyniadau gwell i bobl hefyd. Felly, mae rhesymau da dros fod yn gadarnhaol, yn ogystal â dros ddweud na ddylem fod yn hunanfodlon. Mewn gwirionedd, mae'r dull hwn yn golygu na ddylem fod yn hunanfodlon gan fod gennym ystod o wahanol bobl sy'n ymwneud ac yn cymryd rhan yn y gwaith sydd ar y gweill gennym.